A fejem nem mozdul, csak szemem sarkából pillantok rá. A hangjában nem hallom a gúnyt, így összeszaladó szemöldökeim alól figyelem. Koncentrál, elmerül. Már elnyitom ajkaim, hogy megfogalmazzam a megfelelő választ a kijelentésére, amikor ismét megszólal. Újabb szavára felé fordulok teljes arccal, értetlenül figyelem arcvonásait. Egy hosszú percig csak nézem őt, fürkészőn, egyetlen szó nélkül. Zavaromban érzem, hogy arcom a hideg ellenére is melegség önti el. Végül nedvesítve ajkaimon, hamar elkapom tekintetem, leejtem valahová az ellentétes irányba.